Снаха надмудрила свекрву
Свекрвица снах у Ану кара:
„Снахо Ано, жив те бог убио,
„Што нам ноћу бакће око куће? “ -
„Није, мајко, живота ми твога,
„Оно вaшке терале курјаке." -
„Откуд вуку зелена долама?
„Нека, кћери, не би ли то било!“ -
„Време меће, курјак длаку смеће." -
„Откуд вуку глогова батина?" -
„У курјака дуга репекања,
„Па се чини глогова батина." -
„Откуд вуку бела перјаница? “ -
„Курјак носи јагње од оваца,
„Па се чини да је перјаница." -
„Вук магарца на плот натерује.“ -
„Није, мајко, живота ми твога,
„Мачка миша по чардак у вија."

Извор 

Б.М. 1875. Српске народне песме. Панчево, Наклада и штампарија браће Јовановића. стр. 42.

Српска народна поезија
Бранко Мушицки - Српске народне песме
Женске народне песме